Könyvvizsgálói Megbízási Szerződés

amely létrejött

egyrészt: Társaság neve: **[\*\*\*]**

Székhely, adószám: **[\*\*\*]**

 Képviseli: **[\*\*\*]**

 (továbbiakban Megbízó)

másrészt: **ISO-FOCUS AUDIT Kft.**

 Székhely: 2051 Biatorbágy, Szabadság út 55., adószám: 24808565-1-13

 Képviseli: Dávid Éva (ügyvezető)

 (továbbiakban Könyvvizsgáló)

között az alábbi feltételek szerint:

1.) A Megbízó megbízásában a Könyvvizsgáló, a Megbízó átalakulásával kapcsolatosan, elvállalja a Megbízó **az kiadódózók tételes adójából való kilépést követő nappal készített nyitó mérleg könyvvizsgálatát, abból a szempontból, hogy az valós adatokat tartalmaz-e, illetve megfelel-e a jogszabályi előírásoknak**. - a számvitelről szóló 2000. évi C. törvény (Sztv.) 2/A.§ (4) bekezdése alapján. A könyvvizsgálót sem az ügyvezetés, sem a felügyelő bizottság (ha létezik) nem kérheti fel további feladatok ellátására. A Könyvvizsgáló egyébiránt is köteles visszautasítani a külön felkérést, ha az összeférhetetlenséget okozna, vagy sértené függetlenségét.

 A könyvvizsgálat során használt hivatalos nyelv a magyar, a felek egy további nyelven (angol) is kommunikálhatnak. A Könyvvizsgáló vállalja, hogy az éves beszámolóról szóló jelentést, az ügyvezetésnek írt ajánlásokat ezen az idegen nyelven is írásba foglalja. A könyvvizsgáló kizárólag elektronikusan aláírt jelentést készít.

 A könyvvizsgálatért személyesen felelős személy: **Dávid Éva** bejegyzett könyvvizsgáló 007410

2.) Megbízó a Könyvvizsgáló rendelkezésre bocsájtja számviteli nyilvántartásait és minden olyan dokumentumot, amely az 1. pontban említett nyitómérleg hitelességének megállapítását elősegíti. A Megbízó felel az 1.)-es pontban meghatározott kimutatások elkészítéséért és az alapjukat képező számviteli nyilvántartások pontosságáért és teljeskörűségéért. A Megbízó Teljességi Nyilatkozatban tájékoztatja a Könyvvizsgálót, hogy az vizsgálatokhoz szolgáltatott adatok, információk legjobb tudása szerint a tényleges helyzet megállapításához teljes körűek és a vonatkozó jogszabályok szerint valós tartalmúak.

3.) Az egyes adójellegű kötelezettségek ellenőrzése módszertani és mintavételes ellenőrzéssel zajlik, ezért a könyvvizsgáló fenntartja a jogot, hogy az ellenőrzés során feltárt nem módszertani, az 1.) pontban részletezett kimutatásokhoz képest jelentős szintet el nem érő hibákért nem terhelheti felelősség.

4.) A Könyvvizsgáló a vállalt feladatokat mindenkor a vonatkozó jogszabályok figyelembevételével és betartásával végzi. A Könyvvizsgáló 1. pontban említett beszámolók és jelentések téves auditálása miatt kirótt és a tárgyévi éves beszámoló szerinti jelentős mértéket meghaladó, - az adóhiányon felüli - bírságokért és azok pénzügyi jogkövetkezményeiért kártérítéssel helytáll. Mentesül a kötelezettsége alól, ha a Megbízó a Teljességi Jegyzőkönyvet megsértve szolgáltatott információkat.

 A Könyvvizsgáló a szolgáltatások teljesítése kapcsán megismert adatokat bizal­masan, üzleti titokként kezeli. Tevékenységeibe harmadik személyeket a Megbízó tudta nélkül nem vonhat be, de titoktartásukat a Megbízó értesítését követően is garantálni köteles. A Könyvvizsgálónak teljesítési segédet vonhat be.

5.) A felek az 1. pontban meghatározott éves beszámoló auditálása alapján - a záradék tartalmától függetlenül - **Megbízási díjat** állapítanak meg, amelynek összege: **A nyitómérleg vizsgálata feladatra vonatkozóan: [\*\*\*]** **Ft + Áfa.**

 A Könyvvizsgáló fenntartja a jogot a Megbízási díj megváltoztatására, amennyiben olyan lényeges körülmény, vagy információ merül fel, amely a könyvvizsgálatra fordított munkaidő mértékét jelentősen megnöveli. A Megbízási díj változásáról és indoklásáról a Könyvvizsgáló a Megbízót írásban értesíti. A Megbízási díj 20%-nál nagyobb mértékű emeléséhez a szerződés módosítása szükséges.

A Megbízó a Könyvvizsgáló számlája alapján a banki kiegyenlítésről a könyvvizsgálói jelentés kibocsátása előtt gondoskodik a számlán megjelölt bankszámlaszámra.

6.) A Könyvvizsgáló a szerződés 4. pontjában, illetve az 1. pontjában leírt egyéb tevékenységekkel kapcsolatos felelősségvállalása a záradék átadásától, vagy az ügyvezetésnek tett érdemi hivatalos írásos véleményezés dátumától számított 5. év december 31.-én érvényét veszti.

 A Könyvvizsgáló a Megbízási Szerződés felmondásával nem állhat el az 1.) pontban körülírt nyitómérleg könyvvizsgálatától, hasonlóan a Megbízó sem mondhatja fel azt a jelentés megküldéséig. Az 1.)-es pontban körülírt nyitómérleg könyvvizsgálatának meghiúsulását kizárólag a Könyvvizsgáló halála, vagy a könyvvizsgálati tevékenységének egyéb okból való megszüntetése jelentheti. A könyvvizsgáló tevékenységének megszüntetése esetén a Könyvvizsgáló visszatéríti a Megbízási díjat, az igazolhatóan átterhelt költségek kivételével. A Megbízó általi – a díj kiegyenlítése és a jelentés kiadását követő – felmondás esetén a Könyvvizsgáló a díjazását visszatéríteni nem köteles. A Könyvvizsgáló jogosult a megbízásról tájékoztatást adni a könyvvizsgálati megbízást átvevőnek.

 Amennyiben a vonatkozó jogszabályok módosulnak, és formailag érintik a szerződést, akkor az új jogszabályok rendelkezéseit kell az elavult pontokban érteni. Ha a jogi szabályozás tartalmilag is úgy változik, hogy a szerződés összeütközésbe kerülne azokkal, akkor a Könyvvizsgáló 3 napon belül kezdeményezi a szerződés módosítását.

7.) A szerződésben nem érintett kérdésekben a Polgári Törvénykönyv megbízási szerződésről szóló szabályai és a Sztv. könyvvizsgálatra vonatkozó rendelkezései tekintik a felek irányadónak. A felek vitás kérdésekben kikötik a Magyar Kereskedelmi és Iparkamara mellett működő választott bíróság illetékességét.

Dátum: időbélyegző szerint

**Elektronikus aláírók személyét lásd az időbélyegen, vagy a csatolmányon.**